open-index/open-wikipedia-markdown huggingface dataset:
Ad Infinitum

**Ad Infinitum** is in Switserske metalband oprjochte yn 2018 yn Montreux troch sjongeres Melissa Bonny. De band brocht yn 2020 syn debútalbum *Chapter I: Monarchy* út. De teksten fan de band gean benammen oer skiednis, revolúsje en romantyl. Ad Infinitum hat trije studio-albums útbrocht. 

## Diskografy
### Studio-albums
Atmoran

**Atmoran** is in Fryske trashmetalband oprjochte yn 2013 yn Dokkum. Atmoran begûn ûnder de namme *Sackback*. Fan 2019 ôf is de band fierder gien ûnder de namme Atmoran. Yn 2019 brocht de band de EP *Omen* út. Yn 2020 spile Atmoran op 'e online edysje fan it Into the Grave festival.

## Diskografy
;EP
* Omen - (13 septimber, 2019) - Headbangers
Famyne

**Famyne** is in Ingelske doommetalband oprjochte yn 2014 yn Canterbury. De band brocht yn 2018 syn debútalbum *Famyne* út. De teksten fan de band gean benammen oer tsjustere fantasy, en ferdommenis. Yn 2020 spile Famyne op 'e online edysje fan it Into the Grave festival. Famyne hat twa studio-albums útbrocht. 

## Diskografy
### Studio-albums
Bring on the Bloodshed

**Bring on the Bloodshed** (Ingelsk foar: "Kom mar op mei it bloedferjitten") is in Nederlânske metalband oprjochte yn 2008 yn Haarlim. De band brocht yn 2013 syn debútalbum *Dark Clouds* út. Yn 2020 spile Bring on the Bloodshed op 'e online edysje fan it Into the Grave festival. Bring on the Bloodshed hat twa studio-albums útbrocht. 

## Diskografy
### Studio-albums
Dead Lord

**Dead Lord** is in Sweedske metalband oprjochte yn 2012 yn Stokholm. De band brocht yn 2013 syn debútalbum *Goodbye Repentance* út. Yn 2020 spile Dead Lord op 'e online edysje fan it Into the Grave festival. Dead Lord hat fjouwer studio-albums útbrocht. 

## Diskografy
### Studio-albums
Bodyfarm

**Bodyfarm** is in Nederlânske deathmetalband oprjochte yn 2009 yn Amersfoart. De band brocht yn 2012 syn debútalbum *Malevolence* út. De teksten fan de band gean benammen oer kriich, haat en de dea. Op 6 augustus 2019 ferstoar sjonger Thomas Wouters oan de gefolgen fan kanker in moanne foar it album Dreadlord útkaam, dêr't er noch op te hearren is as sjonger. Yn 2020 spile Bodyfarm op 'e online edysje fan it Into the Grave festival. Bodyfarm hat fjouwer studio-albums útbrocht. 

## Diskografy
### Studio-albums

 
## Keppeling om utens
* Offisjele webside
The Heritance

**The Heritance** is in Nederlânske deathmetalband oprjochte yn 2014 yn Dimter.Yn 2015 brocht de band it album *Focus in Reliquum* út. De teksten fan de band gean benammen oer takomst, en maatskippij. Yn 2020 spile The Heritance op 'e online edysje fan it Into the Grave festival.

## Diskografy
### Studio-albums
Urne (band)

**Urne** is in Ingelske stonermetalband oprjochte yn 2016 yn Londen.  Yn 2021 brocht de band it album *Serpent & Spirit* út. De teksten fan de band gean benammen oer yntern konflikt. 

## Diskografy
### Studio-albums
Comeniuspriis

De **Comeniuspriis** (net te betiizjen mei de Scheidegger-Comeniuspriis foar pedagogyk) is in Nederlânske priis dy't sûnt 2012 alle jierren útrikt wurdt by de Comeniusdei yn Naarden. It doel is 'om eare te bewizen oan in persoan of organisaasje dy't, op 'e selde streek stean mei it tinken en hanneljen fan Jan Amos Comenius, him op in yn it each rinnende wize ynset foar de belangen fan foarming, ûnderwiis, wittenskip en kultuer foar de ûntwikkeling fan de ynternasjonale mienskip'.

De priis bestiet út in oarkonde en in skulptuer fan Boheemsk kristal mei ynskripsje.

## Laureaten
*2012 – Robbert Dijkgraaf 
*2013 – Paul Schnabel
*2014 – Louise Fresco
*2015 – Geert Mak
*2016 – Herman Van Rompuy
*2017 – Jonathan Israel
*2018 – Herman Tjeenk Willink
*2019 – Mardjan Seighali
*2020 – Tomáš Halík
*2022 - Beatrice de Graaf 
*2023 – Tineke Ceelen
*2024 – Kim Putters
Rambo

*Rambo (efternamme), in efternamme fan Skandinavyske oarsprong
*''Rambo'' (franchise), in Amerikaanske mediafranchise
*John Rambo, de haadpersoan út dy mediafranchise

## Fideospultsjes
*''Rambo'' (fideospultsje út 1985), in fideospultsje út 1985
*, in fideospultsje út 1985
*''Rambo'' (fideospultsje út 1987), in fideospultsje út 1987
*''Rambo III'' (fideospultsje), in fideospultsje út 1988
*''Rambo'' (fideospultsje út 2008), in fideospultsje út 2008
***', in fideospultsje út 2014

==Films==
*[[Rambo (franchise)|''Rambo'' (franchise)]], in Amerikaanske mediafranchise
**Rambo, ûnoffisjele namme foar de Amerikaanske aksjefilm [[First Blood (film)|''First Blood'' (film)]], út 1982
****', in Amerikaanske aksjefilm út 1985
***[[Rambo III]]*, in Amerikaanske aksjefilm út 1988
**''Rambo'' (film út 2008), in Amerikaanske aksjefilm út 2008
****', in Amerikaanske aksjefilm út 2019
*''[[Son of Rambow]]'', in Britske komeedzjefilm út 2007, ynsprirearre troch ''First Blood''
*[[Rambo (film út 2012)|''Rambo'' (film út 2012)]], in Yndiaaske film út 2012
*''[[Raambo 2]]'', in Yndiaaske film út 2018

==Geografy==
*[[Rambo (departemint)]], in departemint fan 'e provinsje Yatenga yn Boerkina Faso
*[[Rambo (Boerkina Faso)]], it haadplak fan dat departemint
*RAMBO (ôfkoarting fan Right Around the Manhattan Bridge Overpass, "Fuort om 'e Hoeke by it Fiadukt fan 'e Manhattanbrêge"), bynamme foar de buert [[Bridge Plaza (Brooklyn)]] yn Brooklyn (New York)

==Literatuer==
*[[First Blood (roman)|''First Blood'' (roman)]], in roman fan David Morrell út 1972
*, in ferboeking fan 'e film ''Rambo: First Blood Part II'' fan David Morrell út 1985 
*[[Rambo III (roman)|''Rambo III'' (roman)]], in ferboeking fan 'e film ''Rambo III'' fan David Morrell út 1988 

==Muzyk==
===Bands===
*[[Rambo (band)]], in Amerikaanske punkband
*[[The Rambos]], in Amerikaanske gospelband

===Albums===
*[[First Blood (soundtrack)|''First Blood'' (soundtrack)]], ek bekend as ''Rambo'', it soundtrackalbum fan 'e film út 1982
*, it soundtrackalbum fan 'e film út 1985
*[[Rambo III (soundtrack)|''Rambo III'' (soundtrack)]], it soundtrackalbum fan 'e film út 1988
*[[Rambo (soundtrack)|''Rambo'' (soundtrack)]], it soundtrackalbum fan 'e film út 2008
*, it soundtrackalbum fan 'e film út 2019

==Tillefyzje==
***', in Amerikaanske tekenfilmsearje út 1986

## Strips
**[[Rambo Adventures]]*, in Italjaanske stripsearje út 1986 op basis fan 'e *Rambo*-franchise
*''Rambo III'' (stripalbum), in ferstripping út 1988 fan 'e film *Rambo III*
*''Rambo'' (stripsearje), in stripsearje út 1989 basearre op 'e *Rambo*-franchise

## Oar
*Rambo (apel), in fariëteit apel ferneamd nei syn teler, de Noardamerikaanske kolonist fan Sweedsk komôf Peter Gunnarsson Rambo (1612-1698)
*Rambo (efternamme), in efternamme fan Skandinavyske oarsprong
*John Rambo, in de haadpersoan út dy mediafranchise
*Icarus F99 Rambo, in Roemeenske ultralicht fleantúchje
Rambo (efternamme)

**Rambo** is in efternamme fan Noarske en Sweedske oarsprong. Yn Noarwegen komt er benammen foar yn 'e regio Vestfold. De wierskynlike etymology is *ramn* ("raven") + *bo* ("nêst") = "ravensnêst". Der besteane soartgelikense efternammen yn it Frânsk (Rambeau en it dêrmei besibbe Rimbaud) en yn it Dútsk (Rambow). It is ûndúdlik oft dat ferbasterings binne fan 'e Noarsk-Sweedske efternamme of dat dy in oare etymology hawwe. 

De namme Rambo is tsjintwurdich it bekendst troch de ''Rambo''-franchise, oer de traumatisearre kommando út it Amerikaanske Leger en feteraan út 'e Fjetnamoarloch John Rambo. De geastlike heit fan dat personaazje, skriuwer David Morrell, ûntliende dy namme oan 'e Rambo, in fariëteit apel, dy't ferneamd wie nei de teler, de kolonist fan Sweedsk komôf Peter Gunnarsson Rambo (1612-1698). Yn dat gefal wie de namme nei alle gedachten in ferkoarte foarm fan Ramberget, in heuvel op it eilân Hisingen by de stêd Goateboarch, dêr't Peter Gunnarsson Rambo berne wie. (It efterheaksel *-bo* betsjut yn dat ferbân "bewenner fan").

Yn it ferlingde fan 'e haadpersoan fan 'e *Rambo*-franchise wurdt 'Rambo' tsjintwurdich yn 'e Westerske popkultuer ek wol brûkt as oantsjutting foar in domdryst persoan dy't wat al te entûsjast is foar it brûken fan geweld om problemen mei op te lossen.
Cliff Burton

**Cliff Burton** (berne as **Clifford Lee Burton**) (Castro Valley, 10 febrewaris 1962 – Dörarp, 27 septimber 1986) wie in Amerikaansk bassist. Hy waard benammen bekend fan de band Metallica. Cliff Burton stie der bekend om dat er syn basgitaar bespile as in gitaar. 

## Karriêre
Cliff begûn as jong jonkje mei piano spyljen, as jonge puber gie er oer op basgitaar. Yn syn skoaltiid moete Burton Jim Martin (dy't letter as gitarist aktyf wêze soe by de band Faith No More). Mei Martin begûn Burton syn earste band *Agents Of Misfortune*. Yn 1982 waard Burton de bassist by de band Trauma. Dat aventoer by de band Trauma duorre net lang om't er nei in optreden troch de leden fan Metallica frege waard harren eardere bassist Ron McGovney te ferfangen. Mei Metallica soe er trije studio-albums opnimme. 

## Ferstjerren
Yn 1986 wie Burton op Toernee mei Metallica, wilens it Jeropeeske part fan de Damage, Inc. toernee, ta promoasje fan it album Master of Puppets, gie it mis. De bus fan Metallica rekke yn Sweden op 'e hichte fan it doarpke Dörarp belutsen by in slim ûngelok. Yn de iere moarn fan 27 septimber 1986 bedarret de bus yn in slip, de sjauffeur rekke dêrtroch de macht oer it stjoer kwyt en de bus bedarre op syn kant. James Hetfield, Kirk Hammett en Lars Ulrich komme mei de skrik frij mar Cliff dy't yn it boppeste bêd lei te sliepen rekke beknipe ûnder de bus, hy wie op slach dea. Cliff Burton waard 24 jier âld. 

Ta neitins oan Cliff Burton is der yn 2006 by it doarpke Dörarp op 'e hichte fan it plak dêr't it ûngelok barde in monumint ûntbleate. Burton waard postúm mei syn mei-bandleden fan Metallica yn 2009 opnaam yn de Rock and Roll Hall of Fame. 

## Diskografy
### Albums
Highlander

"**Highlander**" of "**The Highlander**" hat yn de Wikipedy ferskate betsjuttings:

## Ferfier
*Highlander (rubberboat), in model rubbersylboatsje fan Allen Boat Company
*AirLony Highlander, in Tsjechyske ultralichte dûbeldekkerfleanmasine
*Toyota Highlander, in model SUV

## Fideospultsjes
*''Highlander'' (fideospultsje), in fideospultsje út 1986
***', in fideospultsje út 1995
***', in nea útbrocht fideospultsje

## Films
*''Highlander'' (franchise), in Britske mediafranchise
***[[Highlander II: The Quickening]]*, in Amerikaansk-Frânsk-Argentynske film út 1991
***[[Highlander III: The Sorcerer]]*, ek bekend as *Highlander III: The Final Dimension*, in Britsk-Kanadeesk-Frânske film út 1994
****', in Amerikaanske film út 2000
****', in Amerikaanske film út 2007
****', in Japansk- Hongkongsk-Amerikaanske tekenfilm út 2007

==Tillefyzje==
***', in Amerikaansk-Frânsk-Italjaansk-Dútsk-Japansk-Kanadeeske tillefyzjesearje út 1992-1998
***', in Frânsk-Kanadeesk-Amerikaanske tekenfilmsearje út 1994-1996
***', in Amerikaansk-Frânsk-Italjaanske tillefyzjesearje út 1998-1999

## Oar
***, in sammelkaartspul út 1996
James Hetfield

**James Hetfield** (Downey, 3 augustus 1963) is in Amerikaansk sjonger en gitarist. Hy is bekend  as de sjonger fan Metallica. Hetfield en syn mei-bandleden waarden yn 2009 opnaam yn de Rock and Roll Hall of Fame. 

## Karriêre
James Hetfield begûn as jong jonkje mei piano spyljen en te drummen, as jonge puber gie er oer op gitaar. Hetfield rjochte 1981 mei drummer Lars Ulrich de band Metallica op, nei't Ulrich yn 1980 in advertinsje pleatst hie yn in pleatslike krante, dêr't Hetfield op reagearre hie. Foar Metallica spile en song hy yn tal lokale bandsjes. Yn augustus 1992 rekke James Hetfield ferwûne by in optreden fan Metallica. Troch in flater mei de pyrotechnyk rûn hy twadde- en treddegraads brânwûnen op. Metallica kearde 17 dagen letter werom nei it poadium mei Metal Church gitarist John Marshall as ynfaller foar Hetfield, James wie sels al yn steat om te sjongen.  Mei Metallica had Hetfield tsien studio-albums opnaam. En in tal wrâldwide hits op syn namme stean, Master of Puppets, One, Enter Sandman, en Nothing Else Matters.

## Priveelibben
James waard berne yn Downey, Kalifornje, Amearika, hy hat twa hear-bruorren en ien suske. Syn âlden gien yn 1976 byinoar wei doe 't Hetfield 13 wie. Yn 1997 boaske Hetfield mei Francesca Tomasi sy ha trije bêrn. Yn 2001 liet Hetfield him opnimme yn in ôfkicksintra om syn jierrenlange drankswietens ûnder kontrole te krijen.

## Diskografy
### Albums

### As gastmuzikant
First Blood

**first blood*, Ingelsk foar "earste bloed"; dit ferwiist almeast nei in gefjocht of duël "oant it earste bloed", dus oant ien fan 'e beide dielnimmers ferwûne rekket. De ûnferwûne dielnimmer hat dan wûn.

## Films
*''First Blood'' (film), in Amerikaanske film út 1982, better bekend as *Rambo*
***, in Amerikaanske film út 1985

## Literatuer
*''First Blood'' (koart ferhaal), in koart ferhaal fan F. Scott Fitzgerald út 1930
*''First Blood'' (roman fan Jack Schaefer), in roman fan Jack Schaefer út 1953
*''First Blood'' (roman fan David Morrell), in roman fan David Morrell út 1972
*''First Blood'' (roman fan Claire Rayner), in roman fan Claire Rayner út 1993
*''First Blood'' (roman fan Susan Sizemore), in roman fan Susan Sizemore út 2008

## Muzyk
### Bands
*First Blood (band), in Amerikaanske hardrockband

### Albums
*''First Blood'' (album fan Mike Henderson & The Bluebloods), in album fan Mike Henderson & The Bluebloods út 1996
*''First Blood'' (album fan Psychopomps), in album fan Psychopomps út 1996
*''First Blood'' (album fan Nobunny), in album fan Nobunny út 2010

### Lieten
*''First Blood'' (liet fan AC/DC), in liet fan AC/DC út 1985
Kill 'Em All (album)

**Kill 'Em All** is it debútalbum fan Metallica. It album waard opnommen yn maaie 1983 yn de Music America studio's yn New York en waard inkelde moannen letter op 25 july útbrocht. Ferskate nûmers fan Kill 'Em All binne metalklassikers wurden, lykas Seek & Destroy, The Four Horsemen, en Whiplash.

## Spyllist

### 1988 werútjefte
Yn 1988 brocht it label Elektra it album op 'e nij út mei twa ekstra nûmers.

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton – Bas
* Lars Ulrich – Drums
Ride the Lightning (album)

**Ride the Lightning** is it twadde studio-album fan Metallica. It album waard opnommen fan 20 febrewaris oant en mei 14 maart yn de 	Sweet Silence studio's yn Kopenhagen en waard inkelde moannen letter op 27 july útbrocht. Ferskate nûmers fan *Ride the Lightning* binne metalklassikers wurden, lykas For Whom the Bell Tolls, Fade to Black, Trapped Under Ice en Creeping Death.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton – Bas
* Lars Ulrich – Drums
Master of Puppets (album)

**Master of Puppets** is it tredde studio-album fan Metallica. It album waard opnommen fan septimber oant en mei desimber yn de Sweet Silence studio's yn Kopenhagen en waard inkelde moannen letter op 3 maart 1986 útbrocht, it wie it earste album dat útbrocht waard fia it platelabel Elektra. It is it lêste album dêr't bassist Cliff Burton noch op te hearren is.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton – Bas
* Lars Ulrich – Drums
Load (album)

**Load** is it sechsde studio-album fan Metallica. It album waard opnommen fan 1 maaie 1995–1 febrewaris, 1996 yn de 	The Plant studio's yn Sausalito, Kalifornje en waard in pear moanne letter op 4 juny 1996 útbrocht. De muzyk wie mear hardrock dan metal en ek feroaren de bandleden harren uterlik, it hier waard koart knipt en de cd-boekjes feroaren yn fotoalbums.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted – Bas
* Lars Ulrich – Drums
Reload (album)

**Reload** is it sânde studio-album fan Metallica. It album waard opnommen fan 1 july oant en mei 1 oktober, 1997 yn de The Plant studio's yn Sausalito, Kalifornje en waard goed moanne letter op 18 novimber 1997 útbrocht. It wie it lêste album fan Metallica mei bassist Jason Newsted en mei Elektra as platelabel.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted – Bas
* Lars Ulrich – Drums

### Gastmuzikanten
* Marianne Faithfull, sang
* Bernardo Bigalli, fioele
* David Miles, draailier
* Jim McGillveray, perkusje
St. Anger (album)

**St. Anger** is it achtste studio-album fan Metallica. It album waard opnommen fan 1 maaie 2002 oant en mei 8 april, 2003 yn de eigen studioa fan Metallica yn San Rafael, Kalifornje en waard pear moanne letter op 5 juny 2003 útbrocht. It wie it lêste album mei producer Bob Rock dy't op dit album ek de sesjemuzikant wie om de baspartijen yn te spyljen om't Jason Newstêd yn 2001 krekt foar't de band eins mei de opnamen begjinne soe opstapt wie en der noch net in nije bassist fûn wie. Dat wie niet de ienichste reden dat de opnamen in langere tiid yn beslach naam hiene, dit kaam ek trochdat sjonger James Hetfield him opnimme litten hie yn in ôfkicksintra. Yn dizze rûzige perioade fan de opnamen fan St. Anger wie de band folge troch in kameraploech. Dat resultearre úteinlik yn de dokumintêre *Some Kind of Monster* dy't yn 2005 yn premjêre gie.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums

### Sesjemuzikant
* Bob Rock - Bas
...And Justice for All (album)

**...And Justice for All** is it fjirde studio-album fan Metallica. It album waard opnommen fan 28 jannewaris oant en mei 1 maaie 1988 yn de One on One studio's yn Los Angeles en waard inkelde moannen letter op 7 septimber 1988 útbrocht. It is it earste album dêr't bassist Jason Newsted op te hearren is. Der wie fûle krityk op it album mei't de baspartijen fan Jason Newsted binne amper te hearren binne op it album. Letter hawwe James Hetfield en Lars Ulrich tajûn dat se dit bewust dien hiene. It album wie ek it earste album dêr't in fideoclip foar by in nûmer makke waard. De clip foar One is foar it grutste part yn swart-wyt. It is it lêste album dêr't in nûmer op stiet dêr't Cliff Burton oan meiskreaun hat.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted – Bas
* Lars Ulrich – Drums
Metallica (The Black Album)

**Metallica** is it fiifde studio-album fan Metallica. It album waard opnommen fan 6 oktober 1990 oant en mei 16 juny, 1991 yn de One on One studio's yn Los Angeles en waard twa moanne letter op 12 augustus 1991 útbrocht. It album stiet better bekend ûnder syn bynamme **The Black Album** dy't it krigen hat fanwege de swarte hoes, in knypeach nei The White Album fan The Beatles. Fierder stiet der noch ûndúdlik en skean it logo fan de band oan foarkant, en in slang. It album wie de trochbrek fan Metallica by it grutte publyk.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted – Bas
* Lars Ulrich – Drums
Death Magnetic (album)

**Death Magnetic** is it njoggende studio-album fan Metallica. It album waard opnommen fan 14 maart 2007 oant en mei 22 maaie, 2008 yn de eigen studio's fan Metallica yn San Rafael, de Shangri-La studio's yn Malibu en de Sound City studio's yn Los Angeles, Kalifornje en waard pear moanne letter op 12 septimber 2008 útbrocht. It wie it earste album fan Metallica mei bassist Robert Trujillo earder fan Suicidal Tendencies. It doel wie om dit album op 12 septimber út te bringen, mar trochdat der in winkel wie dy't al op 2 septimber begûn mei de ferkeap fan it album, wat in protte yllegale kopyen ta gefolch hie, waard it album úteinlik op 10 septimber offisjeel útbrocht. It album markearret in definityf weromkommen nei it progressive thrashmetal-lûd fan de earste fjouwer albums fan de band. It album kaam op nûmer ien binnen yn de Nederlânske Album top 100.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums
* Robert Trujillo - Bas
Omrinner

In **omrinner** (Nederlânsk: *landloper*) is immen dy't gjin fêst berop, gjin fêst wen- of ferbliuwplak en gjin fêste besteansmiddels hat. Oare termen foar sa'nent binne **omstipper**, **omswindeler** of **swabber**, of as oerkoepeljende term foar al sokke lju **omrinnend folk**. Ek **swalker** komt wol foar, mar dat wurd hat net de negative toan fan 'e oare beneamings. De oantsjutting swerver wurdt almeast foar dakleazen yn 'e stêden brûkt, wylst mei 'omrinner' histoarysk fral ek sokken op it plattelân bedoeld waarden. Yn Frankryk sprekt men fan *[[clochard]]s*, en omrinners dy't fan 'e njoggentjinde iuw ôf klandestyn meireizgen op treinen yn Noard-Amearika waarden *[[hobo (swalker)|hobo's]]* neamd.
__TOC__
## Skiednis
Omrinners wiene al yn 'e Midsiuwen in bekend ferskynsel op it plattelân. Faak troch earmoede dreaun swalken lju om op 'e siik nei wurk, iten en ûnderdak. Fral simmerdeis wiene sokken by in protte boeren wolkom om as losse boere-arbeiders yn 'e ûngetiid ynset te wurden. Guon fan sokke omrinners krigen kunde oan beskate boeren en kamen elts jier op itselde plak werom. Sokken waarden akseptearre yn 'e mienskip om't se as deihierarbeider nuttich wiene.

Omrinners sûnder kâns op wurk en bidlers (dat oerlaapjende kategoryen wiene), hie men it lykwols yn 'e regel net op stean. Lju dy't better ôf wiene, fertochten sokken fan dieverij en oar krimineel hâlden en dragen. Dat wie ek net sûnder reden, want troch honger dreaun joegen guon omrinners har oan dieverij oer, wylst der sûnder mis ek guon wiene dy't dat gewoan diene om't it makliker wie as om foar har lean te wurkjen. Perfoarst wiene der ek guon dy't net stielen of op oare manearen de wet oertrêden, mar dy waarden mei de oaren oer ien kaam skeard. 

Tsjin 'e njoggentjinde iuw waard de oanwêzigens fan omrinners net mear dulde, en harren manear fan libjen koe op almar mear ôfkarring rekkenje fan 'e fêstige oarder. Sadwaande kaam der in wetlik ferbod op omrinnerij, en dêrnei waarden omrinners geregeldwei fuortjage of oppakt. Soms bedarren se sels yn it tichthûs of yn in wurkkamp of ynrjochting om gjin oare reden as dat se wurkleas en dakleas wiene. 

## Sitewaasje yn Nederlân
Yn Nederlân waard omrinnerij yn 'e earste ferzje fan it Wetboek fan Strafrjocht, dat datearret út 1809, as misdriuw opnommen. It omdoarmjen sûnder oantoanber middel fan bestean (d.w.s. in berop) waard sa strafber steld. It idee dêrefter wie dat immen dy't sterk genôch wie om geandefoets om te swalkjen ek sterk genôch wie om te wurkjen. Dêrby waard gebrek oan wurkgelegenheid lykwols negearre. 

Yn 'e njoggentjinde iuw waarden lju dy't yn Nederlân as omrinners oppakt wiene, faak by de ûntginning fan 'e heechfeangebieten yn it easten en noardeasten tewurksteld as twangarbeiders, bgl. yn 'e saneamde Koloanjes fan Woldiedichheid, dat eins in soarte fan strafkampen wiene. Geandewei de tweintichste iuw rûn troch de tanimmende wolfeart it tal feroardielings foar omrinnerij sterk tebek. Sa wiene der yn 1904 noch 1.920 fan sokke feroardielings, en yn 1963 noch mar 27. Yn 2000 waard omrinnerij as misdriuw út it Wetboek fan Strafrjocht skrast.
Lars Ulrich

**Lars Ulrich** (Gentofte, 26 desimber 1963) is in Deensk drummer. Hy is bekend  as de drummer fan Metallica. Ulrich en syn mei-bandleden waarden yn 2009 opnaam yn de Rock and Roll Hall of Fame.

## Karriêre
Ulrich begûn as jonge puber mei drummen; doe't er sântjin jier wie gie er nei Amearika en sette dêr nei in tal mislearre audysjes by ferskate bands yn 1980 in advertinsje yn in lokale krante op syk nei muzikanten om in band mei te begjinnen. James Hetfield reagearre op dizze advertinsje en yn 1981 rjochte Ulrich mei Hetfield de band Metallica op. 

Hy waard bekend as in pionier op it mêd fan flugge thrash-drumbeats, benammen te hearren op de earste fjouwer albums fan Metallica, *[[Kill 'Em All (album)|Kill 'Em All]]*, *[[Ride the Lightning (album)|Ride the Lightning]]*, *[[Master of Puppets (album)|Master of Puppets]]* en *[[...And Justice for All (album)|...And Justice for All]]*.

## Priveelibben
Ulrich waard berne yn Gentofte, Haadstêd, Denemark, as soan fan de Deenske tennisser en jazzmuzikant Torben Ulrich. Lars Ulrich is trije kear troud. Yn 1988 boaske er mei de Britske Debbie Jones. Dat houlik duorre oant 1990. Fan 1997 oant 2004 wie er boaske mei Skylar Satenstein, mei har krige Ulrich twa soannen. Fan 2004 oant 2012 hie Lars in relaasje mei de Deenske aktrise Connie Nielsen, mei har krige er ek in bern. Yn 2015 boaske Ulrich mei it Amerikaanske model Jessica Miller. Lars Ulrich is in fûleindich keunstsamler, hy hat in grutte kolleksje.

## Diskografy
### Albums

### As gastmuzikant
Hardwired... to Self-Destruct (album)

**Hardwired... to Self-Destruct** is it tsiende studio-album fan Metallica. It album waard opnommen fan maaie 2015 oant en mei augustus, 2016 yn de eigen studio's fan Metallica yn San Rafael, Kalifornje en waard pear moanne letter op 18 novimber 2016 útbrocht. It wie it earste album op it eigen platelabel fan de band. Dei's foar't it album útkaam sette Metallica de nûmers fan it album ien foar ien op YouTube. It album kaam op nûmer ien binnen yn de Nederlânske Album top 100.

## Spyllist

### Deluxe ferzje
Op de Deluxe ferzje fan it album steane noch in tal ekstra nûmers, in tal covers en in tal live opnamen. De measten opnaam by de  Record Store Day yn 2016.

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums
* Robert Trujillo - Bas
Garage Inc. (album)

**Garage Inc.** is in album fan Metallica en bestiet op Whiskey in the Jar nei, mei't dat in Ierske tradisjonal is, allinnich út covers fan nûmers fan oare artysten. It album waard op 24 novimber 1998 útbrocht en der kamen trije singles út fan it album.

## Spyllist

## Singles

## Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums
* James Newsted - Bas
Hendrik-Ido-Ambacht

**Hendrik-Ido-Ambacht** is in plak en gemeente yn de Nederlânske provinsje Súd-Hollân. Yn 2022 hat de gemeente neffens it CBS likernôch 32.000 ynwenners.

Hendrik-Ido-Ambacht leit yn de Zwijndrechter Waard (in diel fan it eilân Iselmûn) en grinzet oan de gemeenten Ridderkerk, Alblasserdam, Papendrecht en Zwijndrecht en oan de rivieren de Noard en it Waaltsje.

Der binne grutte strang grifformearde tsjerken.

Hendrik-Ido-Ambacht wurket gear mei inkele buorgemeenten yn it regioferbân Drechtstêden en hat in stêdebân mei Bergen (Nedersaksen) yn Dútslân.

## Untwikkeling ynwennertal
Befolkingsûntwikkeling sûnt 1996:

## Boargemasters
Boargemasters sûnt 1896:

## Gemeenteried
De gemeenteried sûnt 1990:

¹ 1994-1998: CU = GPV + RPF

## Keppelingen om utens
* Webstee fan de gemeente
* Plaatsengids
Ron McGovney

**Ronald J. McGovney** (Los Angeles,2 novimber 1963) is in earder Amerikaansk bassist. Hy is bekend  as de earste bassist fan Metallica. Hy waard al nei in lyts jier ferfongen troch Cliff Burton. Neidat er út de band gong, ferkocht er it measte fan syn útrissing. In pear jier letter waard er frege by de band Phantasm, mei eardere HIRAX sjonger Katon De Pena. Ron ferliet Phantasm al nei in pear shows, om't er it te dreech hie mei it feit dat er de earste bassist wie fan Metallica.
Whiskey in the Jar

***Whiskey in the Jar*** ûntstien yn de santjinde iuw, is in Iersk folksliet dat him ôfspilet yn de súdlike bergen fan Ierlân, faak mei in spesifike fermelding fan de provinsjes Cork en Kerry. It liet giet oer in strûkrôver dy 't, neidat er in militêr of official fan de oerheid oerfallen hat, wurdt ferret troch in frou, is ien fan de meast útfierde tradisjonele Ierske ferskes en is sûnt de jierren fyftich troch withoefolle artysten opnommen.

## Ferzje fan The Dubliners

Yn 1967 brochten The Dubliners it album *More of the Hard Stuff* út mei allegear Ierske tradisjonals it fjirde nûmer op it album is *Whiskey in the Jar*. It waard yn 1968 útbrocht as single.

### Muzikanten
* Ronnie Drew - Sang & Gitaar
* Luke Kelly - Sang & Banjo
* Barney McKenna - Banjo & Mandoline
* Ciaran Bourke - Sang, Tin-whistle, Harmoanika en Gitaar
* John Sheahan - Fioele, Tin-whistle en Mandoline

## Ferzje fan Thin Lizzy

Yn 1972 brocht it platelabel fan Thin Lizzy in hardrock ferzje fan *Whiskey in the Jar* De band wie der net al te wiis mei dat krekt dit nûmer as single útbrocht waard want it soe de muzyk fan de band net represintearje. Mar de Single behelle yn Ierlân de nûmer 1 posysje. Yn Nederlân kaam it oant nûmer 20 yn de top 40. It duorre noch oant 1976 foar't Thin Lizzy Wiskey in the Jar op in album sette.

### Muzikanten
* Philip Lynott – Sang, Bas & Gitaar
* Eric Bell – Gitaar
* Brian Downey – Drums

## Ferzje fan Metallica

Yn 1999 brocht Metallica it album *[[Garage Inc. (album)|Garage Inc]]* út mei allegear covers it njoggende nûmer op it album is *Whiskey in the Jar*. It is it einichste nûmer dat gjin cover is, al is it al ynspirearre op de hardrock ferzje fan Thin Lizzy. It waard op 1 febrewaris 1999 útbrocht as single. Yn Nederlân behelle de single in 49ste plak yn de Mega top 100. 

### Muzikanten
* James Hetfield - Sang & Gitaar
* Kirk Hammett - Gitaar
* Jason Newsted - Bas
* Lars Ulrich - Drums
Caroline van der Plas

**Carolina Ann Maria van der Plas** (Cuijk, 6 juny 1967) is in Nederlânske politikus en ien fan de oprjochters fan de BoerBoargerBeweging (BBB). Yn 2021 wie hja listlûker fan de BBB en is hja keazen ta lid fan de Twadde Keamer. 

Oant febrewaris 2026 wie sei partijlieder.

## Wurkpaad
Oarspronklik wie Van der Plas sjoernalist foar û.o. de útjouwerij Reed Business, dêr't hja skreau foar in blêd oer de fleisyndustry, Hja wie ek redakteur foar Pig Business en Pluimveeweb by Agrio.Fierder wurke hja as kommunikaasjewurdfierder foar LTO Noard en it Nederlânske Fakbûn Bargehâlders (NVV).

Van der Plas wie lid fan it CDA, mar nei de Provinsjale Steateferkiezings fan 2019 sei hja it lidmaatskip fan de partij op. Hja fûn dat it CDA net genôch foar de agraryske sektor opkaam.

## Priveelibben
Caroline van der Plas is in dochter fan Wil van der Plas (1937-2014), sportsjoernalist by it Dimter Deiblêd, en Nuala Fitzpatrick, riedslid en wethâlder (tusken 1986-1994) foar it CDA yn Dimter. Se is mem fan twa soannen en yn 2019 waard hja widdofrou.

## Keppeling om utens
* Biografy op de side fan Twadde Keamer
Jason Newsted

**Jason Curtis Newsted** (Battle Creek, 4 maart 1963) is in Amerikaansk bassist. Hy is bekend  as de bassist fan Flotsam & Jetsam en Metallica. Newsted en syn eardere mei-bandleden fan Metallica waarden yn 2009 opnaam yn de Rock and Roll Hall of Fame. 

## Karriêre
Newsted begûn as jonkje fan njoggen mei gitaar spyljen, mar nei't er Gene Simmons fan Kiss spyljen hearde is er op fjirtjin jierrige leeftiid oerstapt op de basgitaar.

### Flotsam & Jetsam (1981-1986)
Yn 1981 begûn Newstad as bassist bij de Trashmetalband Flotsam en Jetsam nei't er reagearre hie op in advertinsje fan de fan de krekt oprjochten band dy't noch in bassist socht. Op 4 july 1986 brocht er mei dizze band it album *Doomsday for the Deceiver* út. Oktober 1986 ferliet Newstad de band nei't er frege waard troch Metallica om syn yn septimber ferûngelokke bassist Cliff Burton te ferfangen. 

### Metallica (1987-2001)
Newstad gie earst mei Metallica op in koart toernee en dernei kaam der in EP út, It earste studio-album fan Jason mei Metallica  ...And Justice for All kaam út op 6 septimber 1988. Der wie fûle krityk op it album mei't de baspartijen fan Newsted binne amper te hearren binne op it album. Letter hawwe James Hetfield en Lars Ulrich tajûn dat se dit bewust dien hiene. Mei Metallica had Jason Newsted fjouwer studio-albums útbrocht en ien album mei covers. Yn jannewaris 2001 makke Jason Newsted bekend dat er nei 15 jier Metallica gie ferlitten.

### Ozzy Osbourne
De ferfanger fan Newsted by Metallica waard pas yn 2003 fûn yn Robert Trujillo doe de bassist fan Ozzy Osbourne, Om't Osbourne op dat stuit op toernee wie waard Newsted frege as ynfaller om de rest fan it toernee ôf te kinnen meitsjen.

### Voivod (2001-2008)
Nei syn fertrek by Metallica waard Jason ûnder de namme Jasonic bassist by de Kanadeeske band Voivod. Mei Voivod had Newsted trije studio-albums útbrocht, hy is nammentlik ek noch te hearen op it album *Infini* dat yn 2009 útkaam. 

### Newsted (2012-2014)
Yn 2012 foarme er syn eigen band, dizze band hat oant 2014 en der is ien studio-albumm fan útkaam. Nei dizze band waard it frij stil rûn Jason Newsted op in tal lytse projekten nei.

## Priveelibben
Jason Newsted waard berne yn Battle Creek, Michigan, Amearika, as de tredde yn in gesin fan fjouwer. Jason newsted boaske yn 2012 mei *Nicole Leigh Smith*. Hy hat yn it ferline ek al ris troud west mar dat houlik kaam wilens de opnamen fan The Black Album oan in ein. Yn syn frije tiid is Newsted dwaande mei skilderjen en hat syn skilderijen op ferskate plakken yn Amearika eksposearre.

## Diskografy
### Albums

### As gastmuzikant
Mountsjewier

**Mountsjewier** is in buorskip justjes noardlik fan Wûns dêr't er ek ûnder falt. 

De buorskip bestiet út twa pleatsen en leit deun oan de rykswei A7 en it fiadukt dêr't de Noarderleane oer de A7 rint. 

De buorskip is nei alle gedachten ûntstien op in terp. De pleats op dy terp rekke twaris ferwoastge yn de Twadde Wrâldkriich. Foar de earste kear yn maaie 1940 mei de Dútske ynfal yn Fryslân dêr't er troch de Dútsers yn de brân sketten waard om in reekgerdyn te foarmjen, en foar de twadde kear yn april 1945 by de befrijing troch de Kanadezen om deselde reden.

## Sjoch ek
* Fryske doarpen, buorskippen en delsettings
Whiplash (liet)

***Whiplash*** is in nûmer dat oarspronklik opnaam is troch Metallica yn  1983 en útbrocht op *[[Kill 'Em All (album)|Kill 'Em All]]*, it debútalbum fan Metallica út 1983. Whiplash wie it sechsde nûmer op it album en waard op 23 jannewaris 1984 útbrocht as earste single fan Metallica.

## Oer it nûmer
Whiplash is basearre op in rappe riff mei hertferskuorrende mominten wêrop 't alles ophâldt en James Hetfield *Whiplash!* balt. It stik befettet ek in lang, sintraal ynstrumintaal part dat yn tempo fertraget en dêrnei liedt ta in solo, mar gjin echte stadige passaazjes.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Fade to Black

***Fade to Black*** is in nûmer dat oarspronklik opnaam is troch Metallica yn  1984 en útbrocht op it twadde album fan Metallica *[[Ride the Lightning (album)|Ride the Lightning]]* 1984. Fade to Black wie it fjirde nûmer op it album en waard op 30 septimber 1984 útbrocht as earste single fan it twadde album.

### Oer it nûmer
Fade to Black giet oer in ik-persoan dy 't it libben net mear sitten sjocht en himsels tekoart dwaan wol. Fanwegen it selsmoardtema kaam it nûmer yn opspraak. It nûmer wurdt ynlaat troch in gefoelige gitaarsolo. De sang fan Hetfield wikselet ôf fan rêstich oant oerdwealsk. It nûmer wurdt ôfsletten mei in gitaarsolo.

### Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
Turn the Page

***Turn the Page*** is in nûmer dat oarspronklik opnaam is troch Bob Seger yn 1972 en útbrocht op syn *Back yn '72* album út 1973. It waard doe net as single útbrocht, oant Seger's live ferzje fan it nûmer op it yn 1976 útbrochte Live-album *Live Bullet*.

### Oer it nûmer
Turn The Page iepenet mei in sakssolo en it liet giet oer it libben fan muzikanten ûnderweis fan optreden nei optreden. De oare kant fan de medalje en in side dy 't it publyk net sjocht of selden oer lêst. It is tagelyk de rêstichste fan alle útfieringen fan Turn the Page.

### Muzikanten
* Bob Seger – Sang & Toetsen
* Drew Abbott – Gitaar
* Chris Campbell – Bas
* Charlie Allen Martin – Drums
* Alto Reed – Saksofoan
* Robyn Robbins – Mellotron

## Golden Earring cover
Yn 1995 brocht de Golden Earring it album *[[Love Sweat]]* út mei allegear covers it tsiende nûmer op it album is Turn The Page. Dizze ferzje wurdt brûkt yn de suksesfolle telefyzjesearje *[[Sons Of Anarchy]]*.

## Metallica cover

Yn 1998 brocht de Metallica it album *[[Garage Inc. (album)|Garage Inc.]]* út mei allegear covers it fjirde nûmer op it album is Turn The Page. It waard op 16 novimber fan 1998 útbrocht as single, De B-kânt fan de single wie foar de nûmers  Bleeding Me, Stone Cold Crazy *([[Queen (band)|Queen]] cover)* en The Wait *([[Killing Joke]] cover)*.

### Oer it nûmer
De Metallica ferzje giet oer in mem dy 't oerdeis in stripper is en nachts har lichem ferkeapet. De byhearrende klip waard troch MTV yn 'e besnijing dien, omdat pornoster Ginger Lynn in roltsje ferfolle. 

### Muzikanten
* James Hetfield – Sang & Gitaar
* Kirk Hammett – Gitaar
* Lars Ulrich – Drums
* James Newsted - Bas
Creeping Death

***Creeping Death*** is in nûmer dat oarspronklik opnaam is troch Metallica yn  1984 en útbrocht op it twadde album fan Metallica *[[Ride the Lightning (album)|Ride the Lightning]]* 1984. Creeping Death is it sânde nûmer op it album en waard op 23 novimber 1984 útbrocht as twadde single fan it twadde album.

## Oer it nûmer
De tekst beskriuwt inkelde fan de Tsien Plagen út it bibelboek Exodus. It nûmer soe syn titel te tankjen hawwe oan in momint wêrop 't de band de film The Ten Commandments oan it sjen wie. Op in stuit yn de film spruts bassist Cliff Burton: *"Whoa, that's like creeping death!"* wêrnei't sjonger James Hetfield sei: *"Whoa, man, write that down, sheer poetry!"*

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
For Whom the Bell Tolls (liet fan Metallica)

***For Whom the Bell Tolls*** is in nûmer dat oarspronklik opnaam is troch Metallica yn  1984 en útbrocht op it twadde album fan Metallica *[[Ride the Lightning (album)|Ride the Lightning]]* 1984. Creeping Death is it tredde nûmer op it album en waard yn 1984 útbrocht as tredde single fan it twadde album.

## Oer it nûmer
It nûmer is basearre op de roman *[[For Whom the Bell Tolls (roman)|For Whom the Bell Tolls]]* fan Ernest Hemingway. De singleferzje fan it nûmer is oardel minút koarter as it orizjineel op it album Ride the Lightning.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums

## Sjoch ek
* Oare bestjuttings fan For Whom the Bell Tolls.
Kirk Hammett

**Kirk Lee Hammett** (San Francisco, 18 novimber 1962) is in Amerikaansk gitarist. Hy is bekend  as de gitarist fan Metallica en mei oprjochter fan Exodus. Hammett en syn mei-bandleden fan Metallica waarden yn 2009 opnaam yn de Rock and Roll Hall of Fame. 

## Karriêre
### Exodus (1979–1983)
Hammet begûn op syn fyftjinde mei gitaarspyljen. Hy wie sechstjin doe't er mei sjonger Paul Baloff, gitarist Tim Agnello, bassist Geoff Andrews en drummer Tom Hunting de trashmetalband Exodus oprjochte. Mei dizze band naam er twa demo's op.

### Metallica
Yn 1983 reizge Metallica nei de eastkust om har debútalbum Kill ' Em All op te nimmen. Fanwegen syn ferslaving oan drugs en alkohol waard gitarist Dave Mustaine, koart nei harren oankomst by de studio's ûntslein. Hammett waard op 1 april 1983 skille troch Metallica en fleach op 11 april nei New York foar in audysje. Dit wie mei súkses want Hammett waard daalks oannaam. Hammett hat in tal riffs skreaun foar Metallica sûnt Ride the Lightning. Yn 1986 ferûngelokke bassist Cliff Burton, wilens it Jeropeeske part fan de Damage, Inc. toernee, ta promoasje fan it album Master of Puppets. Kirk Hammet hat it hjir noch altyd dreech mei om't hy eins yn it bêd sliepe soe dêr't Burton yn lei. Yn 2015 ferlear Hammet krekt foar de opnamen fan it album Hardwired... to Self-Destruct syn tillefoan, dêr't er de troch him betochte riff op opslein hie. Dit hie ta gefolch dat der gjin riffs fan Hammett sels op it album steane.

## Priveelibben
Kirk Hammet groeide op yn it Kalifornyske El Sobrante, as soan fan in seeman. Hammet is in grut leafhawwer fan horrorfilms. Hammet is twa kear troud. Syn earste houlik mei Rebecca kaam wilens de opnamen fan The Black Album oan in ein. Yn 1998 boaske er mei Lani mei har hat er twa soannen.

## Diskografy
### Albums

### As gastmuzikant
Dave Mustaine

**David Scott Mustaine** (La Mesa, 13 septimber 1961) is in Amerikaansk sjonger en gitarist. Hy is bekend as de oprjochter fan Megadeth.

## Karriêre
### Panic
Panic wie de earste band fan Mustaine. Mar nei it twadde optreden fan band rekken hja belútsen by in auto-ûngelok sawol de drummer en in lûdsman kamen hjirby om it libben. Dit wie it ein fan Mustaine syn earste band.

### Metallica (1981-1983)
Dave Mustaine wie yn 1981 de orzjinele gitarist fan Metallica. Mustaine had mei Metallica yn 1982 de demo *No Life 'til Leather* opnaam. Yn 1983 reizge Metallica nei de eastkust om har debútalbum Kill 'Em All op te nimmen. Fanwegen syn ferslaving oan drugs en alkohol waard gitarist Dave Mustaine, koart nei harren oankomst by de studio's ûntslein. Mustaine is al ien fan de skriuwers fan in tal Metallica nûmers op de earste twa albums fan Metallica. Bekende nûmers op it albums fan Metallica dy't Mustaine mei-skreaun hat, binne *Jump in the Fire*, *Phantom Lord*, *Metal Militia*, *[[The Four Horsemen]]* en *Ride the Lightning*.

### Megadeth
As reaksje op syn ûntslach rjochte Mustaine yn de simmer fan 1983 de band Megadeth op. Yn 1985 kaam it debútalbum *Killing Is My Business... and Business Is Good!* út. Mei Megadeth hat Mustaine yntusken fyftjin studioalbums en seis live-albums útbrocht.

## Priveelibben
Mustaine waard berne yn La Mesa, Kalifornje, Amearika, as de tredde yn in gesin fan trije, syn heit hie in jierrenlang drankprobleem en syn alden giene dêrtroch ek út inoar doe't Dave fjouwer jier âld wie. Ek Dave Mustaine had problemen mei ferslavingen neffens eigen sizzen had er mear as santjin kear opnaam west yn in ôfkicksintra. Mustaine boaske yn 1991 mei *Pamela Anne Casselberry* mei har hat er twa bêrn. Dave Mustaine waard grutbrocht as Jehova's Tsjûge, tsjintwurdich is er in oertsjoege Wederberte Kristen, dit had grutte ynfloed op syn priveelibben mar ek op syn band Megadeth. 

## Diskografy
### Albums

### As gastmuzikant
Master of Puppets (liet)

***Master of Puppets*** is in nûmer dat oarspronklik opnaam is troch Metallica yn 1985 en útbrocht op it  album mei deselde namme fan Metallica út 1986. Master of Puppets wie it twadde nûmer op it album en waard op 2 july 1986 útbrocht as iennichste nûmer fan it album as single útbrocht.

## Oer it nûmer
De teksten yn it nûmer geane foaral oer drugsgebrûk, ek ynstrumintaal is dúdlik ferskil te hearren, wêrmei 't de ferskate mentale tastannen dy 't ûntstean kinne ûnder ynfloed fan in drug, of dêrnei, werjûn wurde fia de muzyk.

## Muzikanten
* James Hetfield – Sang & Gitaar
* Kirk Hammett – Gitaar
* Cliff Burton - Bas
* Lars Ulrich – Drums
For Whom the Bell Tolls

* For Whom the Bell Tolls (roman), in roman fan Ernest Hemingway út 1940
* For Whom the Bell Tolls (film), de film fan it boek fan Ernest Hemingway
* For Whom the Bell Tolls (liet fan Metallica), in liet fan Metallica út 1984, basearre op it boek
One (liet fan Metallica)

***One*** is in nûmer dat oarspronklik opnaam is troch Metallica yn 1988 en útbrocht op it album ...And Justice for All fan Metallica út 1988. One wie it fjirde nûmer op it album en waard op 19 jannewaris 1989 útbrocht as tredde single fan it album. Yn 1994 waard it One noch ris útbrocht op single.

## Oer it nûmer
It nûmer is basearre op it idee fan in soldaat dy 't al syn lidmaten en kaken ferliest en net hearre kin, prate of sjen, tsjin de eftergrûn fan de Earste Wrâldkriich. De singleferzje fan it nûmer is twa en heale minút koarter as it orizjineel op it album ...And Justice for All.

## Oer de fideoclip
One wie it earste nûmer fan Metallica dêr't in fideoclip foar makke waard. De fideo, regissearre troch Bill Pope en Michael Salomon, waard op 20 jannewaris 1989 op MTV foar it earst útstjoerd. De fideo, opnommen yn Long Beach (Kalifornje) op 7 desimber 1988, is hast folslein yn swart-wyt, en lit de band sjen dy 't it nûmer yn in magazyn útfiert. It befettet dialogen en ferskate sênes út de ferfilming fan Johnny Got His Gun út 1971. Timothy Bottoms is te sjen mei yn de haadrol Joe Bonham, de haadpersoan yn de roman *(skreaun troch [[Dalton Trumbo]] en publisearre yn septimber [[1939]]; de basis foar de film út 1971).*

Der binne trije ferzjes fan de "One" fideoklip makke; de earste (de langste albumferzje) befette sênes fan sawol de band as sênes út de film. De twadde is gewoan in ferkoarte ferzje fan de earste, en de tredde, faak bekend as de "jammin"-ferzje", mist de sênes út de film.

## Muzikanten
* James Hetfield – Sang & Gitaar
* Kirk Hammett – Gitaar
* Jason Newsted - Bas
* Lars Ulrich – Drums
Robert Trujillo

**Roberto Agustín Miguel Santiago Samuel Trujillo Veracruz** (Santa Monica, 23 oktober 1964) is in Amerikaansk bassist. Hy is bekend  as de bassist fan Suicidal Tendencies en Metallica. Trujillo en syn mei-bandleden fan Metallica waarden yn 2009 opnaam yn de Rock and Roll Hall of Fame. Robert Trujillo is de heit fan bassist Tye Trujillo.

## Karriêre
Robert Trujillo begûn al jong mei muziek meitsjen by feestbands, op syn 19e gie er nei in jazz-cosirvatorium.

### Suicidal Tendencies (1989-1995)
Trujillo krige bekendheid doe't er yn 1989 Bob Heathcote ferfong as bassist fan de Kalifornyske metalband Suicidal Tendencies. Trujilo brocht fjouwer studio-albums út mei dizze band.

### Infectious Grooves (1989-1997) (2013-No)
Trujillo is ek in bandlid fan it njonkenprojekt van de sjonger fan Suicidal Tendencies Mike Muir, Infectious Grooves. Ek mei dizze band brocht Robert fjouwer studio-albums út.

### Ozzy Osbourne (1996-2003)
Nei't er Suicidal Tendencies ferlitten hie waard Trujillo de nije bassist fan de band fan Ozzy Osbourne, as ferfanger fan Bob Daisley. Mei Osbourne brocht er ien studio-album út.

### Metallica
Yn 2003 die Trujillo wilens in toernee fan Ozzy Osbourne audysje by Metallica dy't nei it útbringen fan it album St. Anger op syk wiene nei in ferfanger foar de yn 2001 opstapte bassist Jason Newsted. Trujillo krige de baan. Dat Ozzy Osbourne moast foar de rest fan it toernee op syk nei in oare bassist as ferfanger fan Trujillo, die waard fûn yn Jason Newsted doe de bassist fan Voivod. Nettsjinsteande dat Trujillo net op it album St. Anger te hearren is, is er al te sjen yn de fideoclips dy't makke binne by de singles fan it album St Anger. Mei Metallica hat Robert oant no ta twa studio-albums útbrocht.

## Priveelibben
Robert Trujillo waard berne yn Santa Monica, Kalifornje, Amearika, as de soan fan in dosint. Trujillo is boaske mei *Chloé* sy ha twa bêrn.

## Diskografy
### Albums

### As gastmuzikant
Brühl

**Brühl** is in stêd en gemeente yn 'e Rhein-Erft-Kreis yn 'e Dútske dielsteat Noardryn-Westfalen. 

## Skiednis
Brühl krige yn 1285 stedsrjochten. 

Sûnt 1567 wie Brühl de offisjele residinsje fan 'e prinsbiskoppen fan Keulen. Nei't oan it ein fan 'e 17e iuw in skeel om 'e macht tusken Keulen en Hannover yn it foardiel fan Hannover einige, waarden de stedsmuorren fan Brühl delhelle.   
 
Yn 'e 18e iuw liet prinsbiskop Klemens August in âld kastiel ferfange troch de barokke paleizen Augustusburg en Falkenlust. Hjoed-de-dei steane de gebouwen ynskreaun op 'e list fan it wrâlderfskip fan UNESCO. Oant de Dútske ienwurding brûkte it federale regear fan West-Dútslân de Augustusburg om bûtenlânske steatshaden te ûntfangen.

De stêd waard al yn 1942 bombardearre, mar yn 1944 folge in swierder bombardemint dat it súdlike stedsgebiet foar in grut part ferneatige. By it bombardemint kamen 180 minsken om. Op 7 maart 1945 kaam der foar de ynwenners fan Brühl in ein oan 'e Twadde Wrâldkriich doe't de Amerikaanske troepen de stêd oermasteren. Fan 'e joadske mienskip fan Brühl binne 65 minsken deportearre en ombrocht. 

Op snein 6 febrewaris 2000 fûn op it stasjon in slim treinûngelok plak. In trein út Amsterdam nei Basel ûntspoarde en ried mei hege faasje oer in trajekt, dêr't net hurder as 40 kilometer yn 't oere tastien wie. By it ûngelok kamen njoggen reizgers om, wylst 52 minsken slim ferwûne rekken. 

## Stedsferdieling

De gemeente Brühl is te ferdielen yn 'e folgjende stedsdielen:

* Badorf (mei Eckdorf en Geildorf) 
* De kearnstêd Brühl (Nord-, Ost-, Süd-, West- en Mitte) 
* Heide 
* Kierberg
* Pingsdorf
* Schwadorf
* Vochem

## It besjen wurdich
* Augustusburg en Falkenlust yn Brühl hearre ta de wichtichste barokke en rokoko bouwurken yn Dútslân. Sûnt 1984 steane de slotten op de UNESCO-list fan it wrâlderfgoed. 
* It yn 2005 iepene Max Ernst Museum is in museum mei surrealistyske keunst fan de yn Brühl berne Max Ernst en oare moderne keunst.
* Phantasialand

## Keppeling om utens
* Max Ernst Museum
* Brühler Museumsinsel
* Phantasialand

## Ofbylden

Schloss Falkenlust Brühl.jpg|Falkenlust.
Brühl - Schloßstraße 02 ies.jpg|Slottsjerke.
Max Ernst Museum 1, Brühl.jpg|Max Ernst Museum.
Schallenburg 010x.jpg|Schallenburg(B-Schwadorf).